  Туспуктэм: Григорий Фомин Майя Бывальцева Толсур шорын Кун юрттӥськетъёсъя огъя порталысь «Здоровье» ас кабинетын эмчи доры гожтӥськыны выльдэм юрттӥськет ужаны кутскоз. Солэн тус-пуштросэз (интерфейс) лякытгес но валамонгес луоз. Со сярысь Удмуртиысь тазалыкез утёнъя министерстволэн пресс-службаез ивортӥз. Кун юрттӥськетъёсъя огъя порталысь сервисъёсты выльдон «Здравоохранение» йӧскалык ӵектослэн «Создание единого цифрового контура в здравоохранении» программез улсын мынэ. « Эмчи доры гожтӥськон сӧзнэтэз огъя стандартъёсы вуттонэн валче, 2022-тӥ арын толсурлэн кыкетӥ декадаысеныз кун эмъюртъёс ИГИС порталэн ужаны уз ни быгатэ. Али Удмуртиысь тазалыкез утёнъя министерство ас коже эмчи доры гожтӥськонъя аслэсьтыз выль порталзэ кылдытэ, отчы эмъяськонниосы котькуд ветлэм, анализъёслы йылпумъянъёс но пыртэмын луозы. Тыршомы, выльдэм портал калыклы лякыт мед луоз шуыса » Анастасия Утева, Ивортодэтъя но аналитикая элькун эм центрлэн кивалтӥсез Озьы ик со толсур кутсконын тырмымтэос луыны быгатозы шуыса алӥз. Озьыен, Удмуртиын улӥсьёс эмчи долры кӧня ке амалэн гожтӥськыны быгатозы: - эмъюртлэн регистратураез пыр; - Кун юрттӥськетъёсъя огъя порталысь ас кабинет пыр gosuslugi.ru - Кун юрттӥськетъёсъя улосвыл порталлэн сайтэз пыр uslugi.udmurt.ru Тегъёс: Удмуртия Тазалык Технологиос  